**Максат:**

1.Әкият аша балаларның математик белемнәрен ныгыту.

2. 10 эчендә санауны ныгыту,атна көннәрен дөрес әйтүләренә игътибар итү,

саннарны чагыштыру, санның уң яктагы һәм сул яктагы күршеләрен дөрес

итеп табуларына ирешү.

3. Геометрик фигураны ике өлешкә бүлүне өйрәнү, бөтеннең өлештән зур

булуын китереп чыгару.

4.Математика шөгыленә кызыксыну уяту.

**Шөгыль барышы.**

I.-Хәерле иртә, балалар!

-хәерле иртә.

-Балалар, бүген без сезнең белән математика иленә сәяхәткә чыгарбыз.

-Сәяхәткә чыкканчы безгә елның кайсы вакыты икәнен белргә кирәк.

- елның көз вакыты, көзнең өченче ае.(проекторда көзне чагылдырган рәсем күрсәтелә).

- балалар бер атнада ничә көн?

-бер атнада 7 көн.

- бүген атнаның нинди һәм ничәнче көне?

-бүген атнаның дүртенче көне- пәнҗешәмбе.

-кичә атнаның нинди көне иде?

- кичә атнаның өченче көне- чәршәмбе.

-балалар экранга карагыз әле, нинди әкият геройлары күрәсез?

-әйе, балалар, кызыл калфак һәм бүре.

-менә без бүген Кызыл Калфак белән сәяхәткә чыгарбыз. Кызыл калфакка әнисе әбисенә күчтәнәч итеп коймаклар пешереп биргән, шул коймакларны дөрес итеп санарга кирәк. Ничә коймак пешерде микән әнисе. Кызыл калфак саный белми бит, балалар, әйдәгез әле аңа ярдәм итик.( түгәрәккә саннар язылган,1дән 9га кадәр, балалар өстәлдә эшлиләр, бер бала такта янында эшли)

-ничә коймак пешергән әнисе күчтәнәчкә?

-барысы 9 коймак.

II.Яңа тема өстендә эш.

-Балалар, коймаклар нәрсәгә охшаганнар?

-коймаклар түгәрәккә охшаганнар.

-Предметларны берничә кисәккә бүлеп була. Әйдәгез әле бездә түгәрәкне тигез ике кисәккә бүлик. Безгә ярты коймак итеп күрсәтергә кирәк. Моның өчен түгәрәк коймакны урталай бүләргә кирәк, әйдәгез әле, балалар , бергәләп эшлик.(түгәрәкне тигез итеп бүлү).

Хәзер карыйбыз кайсы коймак зуррак?

-бөтен коймак зур, ә ничек белдек соң, балалар?

-бөтен коймакка ярты коймакны куеп карап һәм күз күреме белән. Димәк, балалар, бөтен өлеш, ярты өлештән зур. Кызыл калфак әнисе белән чәй эчкән дә җырлый-җырлый әбисе янына юл алган.Аңа агачлар арасыннан барырга туры килгән.(проекторда урман- агач рәсемнәре)

-Балалар, уң якта ничә агач, сул якта ничә агач, әйдәгез әле такта янына чыгып күрсәтик

Бер бала уң якта ничә агач, икенче якта ничә агач икәнен, әйтергә тиеш.

* Кайсы якта агачлар күбрәк?( **саннарны чагыштыру**)
* 5 саны 4 саныннан зуррак.
* Кызыл калфак юлын дәвам иткән һәм чәчәкләр арасына килеп чыккан.
* Балалар экранга карагыз әле, ромашка чәчәге ничәнче?
* Ромашка чәчәге беренче һәм өченче.
* Кыңгырау чәчәге ничәнче?
* Кыңгырау чәчәге дүртенче.
* Бик дөрес әйттегез, балалар.
* Әйдәгез әле бездә кызыл калфак сыман матур гына итеп змейка ясап килик.(змейкадан атлап йөрү)
* Бигрәк матур итеп йөрдегез.
* Урманда кызыл калфакка нәрсә очраган?
* Урманда кызыл калфакка бүре очраган.
* Мин юлда ниндидер фигуралар таптым, тик алар белән нәрсә эшләргә кирәклеген белмим, миңа ярдәм итмәссеңме, Кызыл калфак, дигән бүре.Әлбәттә инде Кызыл калфак каршы килә алмаган, әйдәгез әле балалар, бергәләп ярдәм итик әле бүрегә.
* Конвертларда фигуралар һәм шул фигуралардан нәрсәләрдер төзергә кирәк**.(геометрик фигуралардан әйберләр төзү)**
* Такта янында бер бала төзи.
* Син нәрсә төзедең?
* Мин геометрик фигуралардан машина төзедем.
* Нинди геометрик фигуралардан төзедең?
* Квадраттан, турыпочмаклыктан һәм түгәрәкләрдән.(һәрбер фигураны әйләндереп күрсәтә)
* (берничә баладан сорау, тулы итеп җавап бирүләренә ирешү)
* Бүре тиз генә кыска юлдан йөгереп киткән, ә Кызыл калфак җырлый-җырлый озын юлдан киткән. Менә ул матур бер аланга килеп чыккан, анда ул суалчаннар күргән. Әйдәгез әле бездә кызыл калфак артыннан матур аланга барыйк. Малайлар бүре юлыннан- кыска юлдан,ә кызлар Кызыл калфак юлыннын-озын юлдан йөрибез(суалчаннардан йөрү музыкага)
* Кызыл калфак әбисе янына барса бүре инде аны яшереп куйган булган,син миңа тагын ярдәм итәргә тиеш ярдәм итмәсәң әбиеңне бирмим, дигән бүре.
* Балалар **саннарның күршеләрен табарга кирәк**.(проекторга карадык, урында гына эшлибез һәм проекторда тикшерәбез)
* Рәхмәт сиңа, Кызыл калфак, әбиеңне бигрәк яратасың икән, мин сиңа әбиеңне кайтарып бирәм.кызыл калфак әбисен кочаклап алган һәм әнисе җибәргән күчтәнәчләрне биргән, тик аның үзенең дә әнисе янына кайтырга вакыт җиткән булган һәм ул җырлый-җырлый урман буйлап кайтып киткән.кайтканда ул әнисенә җиләкләр җыйган, ничә җиләк җыйды микән?
* Карточкаларны алдык, кызыл калфак барысы ничә җиләк җыйган, әнисенә ничәне биргән, үзенә ничәне алган?(карточкалар буенча эшләү).
* Йомгаклау.Шөгыльдә без нәрсәләр эшләдек?
* Коймакларны санадык, атна көннәрен әйттек, саннарның күршеләрен таптык, суалчаннардан йөрдек, җиләкләрне бүлдек.